แรเฌอ แชแร็ชช์

แรเฌอ แชแร็ชช์ (; 3 พฤศจิกายน ค.ศ. 1899 – 11 มกราคม ค.ศ. 1968) เป็นนักแต่งเพลงชาวฮังการี มีชื่อเกิดว่า "รูดอล์ฟ สปิตเซอร์" (Rudolf Spitzer)Rezso Seress, the artist of the circus of life ในวัยเด็ก เขาออกจากโรงเรียนและเริ่มต้นชีวิตจากการเป็นนักแสดงกายกรรมในคณะละครสัตว์ แต่หลังจากประสบอุบัติเหตุ แชแร็ชช์ลาออกมาเป็นนักแสดงในโรงละคร ต่อมาเขาทำงานเป็นนักดนตรีในร้านอาหารแห่งหนึ่ง

ด้วยฐานะที่ยากจน ทำให้แชแร็ชช์ต้องหาเลี้ยงชีพด้วยการแต่งเพลงไปด้วย ในปี ค.ศ. 1933 เขาได้เขียนเพลง "กลูมมีซันเดย์" ซึ่งได้แรงบันดาลใจมาจากบทกวีของลาซโล ยาโวร์ (László Jávor)This Song's a Killer: The Strange Tale of "Gloomy Sunday" ในช่วงสงครามโลกครั้งที่สอง แชแร็ชช์ซึ่งมีเชื้อสายยิวได้ถูกส่งเข้าค่ายแรงงาน แต่เขามีชีวิตรอดจนสงครามสิ้นสุด 

แต่ด้วยความเครียดจากปัญหาชีวิตหลายอย่าง ทำให้แชแร็ชช์ตัดสินใจกระทำอัตวินิบาตกรรมในปี ค.ศ. 1968Modern Folklore by Robert B Durham -- Google Books ด้วยการกระโดดระเบียงอพาร์ตเมนต์ของเขา เขารอดจากการกระโดด และถูกส่งไปที่โรงพยาบาล เขาใช้สายไฟมัดคอตนจนขาดอากาศหายใจเสียชีวิต ขณะมีอายุได้ 68 ปีMicrofilm scan of article over Seress' suicide. New York Times, January 14, 1968, page 84 in the Obituaries.

 อ้างอิง 

หมวดหมู่:ชาวฮังการี
หมวดหมู่:คีตกวีชาวฮังการี
หมวดหมู่:บุคคลจากบูดาเปสต์
หมวดหมู่:นักดนตรีที่ฆ่าตัวตาย